
26                                                                                                                                    DR 31.10.2016                                    

 

Adakah Yang Berhormat-  ambil informationship, mencadangkan bahawa Yang 
Berhormat Tambun telah memberi amaran sedemikian dan telah membangkitkan persoalan 
mengenai skandal 1MDB ketika berada dalam kerajaan atau UMNO sebelum meletakkan 
jawatan sebagai Menteri Kewangan. Apa yang lebih mengejutkan ialah pendedahan Yang 
Berhormat Tambun dalam ucapan di Parlimen bahawa walaupun beliau merupakan Menteri 
yang paling setia dan paling profesional dengan KPI yang paling baik dalam kalangan 
Menteri, beliau telah difitnah dan diserang cyber troopers UMNO di media sosial selepas 
beliau meninggalkan Kabinet. Nanti nasib yang sama turut menimpa bekas Timbalan 
Perdana Menteri serta bekas Menteri Pembangunan Luar Bandar. 

Saya juga amat terperanjat apabila Tuan Yang di-Pertua menyebutkan pada 
Khamis bahawa bekas Menteri ketika itu mungkin telah memungkiri sumpah simpan rahsia 
Kabinet ketika membahaskan Bajet 2017 di Parlimen. Saya tidak tahu bagaimana untuk 
menganggap komen Tuan Yang di-Pertua ini kerana ia merendahkan persepsi umum dan 
imej integriti serta kebebasan Tuan Yang di-Pertua daripada cabang eksekutif apabila 
mencadangkan bahawa tiga bekas Menteri Kabinet ini telah memungkiri ikrar simpan rahsia 
mereka dalam ucapan di Parlimen.  

Beliau juga menampakkan turut mencadangkan kepada pihak eksekutif yang juga 
terutama kepada Peguam Negara dan Ketua Polis Negara untuk mengambil tindakan 
terhadap tiga bekas Menteri Kabinet ini di bawah Akta Rahsia Rasmi atau apa-apa undang-
undang lain untuk apa yang diandaikan sebagai kesalahan yang telah dilakukan oleh 
bekas-bekas Menteri di dalam ucapan mereka di Parlimen. 

Tuan Yang di-Pertua, sebagai Tuan Yang di-Pertua seharusnya sedar tentang 
kepentingan doktrin pengasingan kuasa antara eksekutif dan legislatif dan kehakiman serta 
bertanggungjawab khasnya sebagai Tuan Yang di-Pertua Parlimen untuk membela 
kebebasan dan integriti Parlimen daripada diserap atau dilanggar oleh pihak eksekutif. 
Mana ada di dunia ini boleh kita temukan seorang Tuan Yang di-Pertua yang 
mencadangkan kepada eksekutif untuk mendakwa Ahli-ahli Parlimen yang merupakan 
bekas Menteri Kabinet lantaran ucapan mereka di Parlimen kerana melanggar sumpah 
rahsia Kabinet. 

Yang Berhormat ketiga-tiga bekas Menteri ini kesemuanya dilindungi 
keistimewaan Parlimen untuk apa yang mereka sebutkan di Parlimen kecuali dalam kes 
spesifik membabitkan perlanggaran Akta Hasutan yang melibatkan empat isu sensitif dan 
ini tidak terbabit. Malah sebenarnya, Tuan Yang di-Pertua sepatutnya membela tiga bekas 
Menteri di atas apa yang mereka ucap di Parlimen sekiranya pihak eksekutif mahu 
memulakan prosiding jenayah ke atas mereka seperti yang pasti akan secara tradisi 
dilakukan oleh mana-mana Speaker dan lain-lain Parlimen. Kenapa Tuan Yang di-Pertua 
melanggar tradisi Parlimen dengan terus mencadangkan supaya Peguam Negara dan 
Ketua Polis Negara bertindak ke atas ketiga-tiga bekas Menteri Kabinet ini. 

■1210 

Malah sekiranya salah seorang mereka melanggar hak keistimewaan Parlimen, 
adakah menjadi tugas Tuan Yang di-Pertua atau Timbalan Yang di-Pertua untuk 
menghalang Ahli Parlimen tersebut daripada berbuat demikian. Jika tidak, kerusi Tuan 
Yang di-Pertua yang akan bersalah directional duty kerana pengabaian tanggungjawab 
sekiranya tidak menghentikan seorang Ahli Parlimen daripada menyalahgunakan 
keistimewaan Parlimen. Tidak sekalipun dalam keadaan ini Tuan Yang di-Pertua 
menghentikan mana-mana seorang bekas Menteri daripada bercakap ekoran risiko 
melanggar keistimewaan Parlimen. Adakah memeranjatkan apabila Tuan Yang di-Pertua 
pula yang beria-ia mendakwa tiga bekas Menteri mungkin telah melanggar undang-undang 
dalam ucapan mereka ini di Parlimen. 

Ini adalah satu yang sangat tidak patut dan satu perilaku yang memang tidak 
sepatutnya, very unSpeaker like, Tuan Yang di-Pertua. Telah dilaporkan bahawa Yang 
Berhormat Tambun telah dipanggil oleh pihak polis lewat hari ini ekoran ucapan di Parlimen 
berkenaan skandal 1MDB yang menjadikan tajuk komen Tuan Yang di-Pertua bahawa 
beliau telah melanggar undang-undang yang kemudian menyebabkan para hirings UMNO 
untuk membuat laporan polis terhadap Dato’ Seri Haji Ahmad Husni. 

 



Adakah Yang Berhormat- ambil informationship, mencadangkan bahawa Yang Berhormat Tambun telah memberi amaran sedemikian dan telah membangkitkan persoalan mengenai skandal 1MDB ketika berada dalam kerajaan atau UMNO sebelum meletakkan jawatan sebagai Menteri Kewangan. Apa yang lebih mengejutkan ialah pendedahan Yang Berhormat Tambun dalam ucapan di Parlimen bahawa walaupun beliau merupakan Menteri yang paling setia dan paling profesional dengan KPI yang paling baik dalam kalangan Menteri, beliau telah difitnah dan diserang cyber troopers UMNO di media sosial selepas beliau meninggalkan Kabinet. Nanti nasib yang sama turut menimpa bekas Timbalan Perdana Menteri serta bekas Menteri Pembangunan Luar Bandar. Saya juga amat terperanjat apabila Tuan Yang di-Pertua menyebutkan pada Khamis bahawa bekas Menteri ketika itu mungkin telah memungkiri sumpah simpan rahsia Kabinet ketika membahaskan Bajet 2017 di Parlimen. Saya tidak tahu bagaimana untuk menganggap komen Tuan Yang di-Pertua ini kerana ia merendahkan persepsi umum dan imej integriti serta kebebasan Tuan Yang di-Pertua daripada cabang eksekutif apabila mencadangkan bahawa tiga bekas Menteri Kabinet ini telah memungkiri ikrar simpan rahsia mereka dalam ucapan di Parlimen. Beliau juga menampakkan turut mencadangkan kepada pihak eksekutif yang juga terutama kepada Peguam Negara dan Ketua Polis Negara untuk mengambil tindakan terhadap tiga bekas Menteri Kabinet ini di bawah Akta Rahsia Rasmi atau apa-apa undang- undang lain untuk apa yang diandaikan sebagai kesalahan yang telah dilakukan oleh bekas-bekas Menteri di dalam ucapan mereka di Parlimen. Tuan Yang di-Pertua, sebagai Tuan Yang di-Pertua seharusnya sedar tentang kepentingan doktrin pengasingan kuasa antara eksekutif dan legislatif dan kehakiman serta bertanggungjawab khasnya sebagai Tuan Yang di-Pertua Parlimen untuk membela kebebasan dan integriti Parlimen daripada diserap atau dilanggar oleh pihak eksekutif. Mana ada di dunia ini boleh kita temukan seorang Tuan Yang di-Pertua yang mencadangkan kepada eksekutif untuk mendakwa Ahli-ahli Parlimen yang merupakan bekas Menteri Kabinet lantaran ucapan mereka di Parlimen kerana melanggar sumpah rahsia Kabinet. Yang Berhormat ketiga-tiga bekas Menteri ini kesemuanya dilindungi keistimewaan Parlimen untuk apa yang mereka sebutkan di Parlimen kecuali dalam kes spesifik membabitkan perlanggaran Akta Hasutan yang melibatkan empat isu sensitif dan ini tidak terbabit. Malah sebenarnya, Tuan Yang di-Pertua sepatutnya membela tiga bekas Menteri di atas apa yang mereka ucap di Parlimen sekiranya pihak eksekutif mahu memulakan prosiding jenayah ke atas mereka seperti yang pasti akan secara tradisi dilakukan oleh mana-mana Speaker dan lain-lain Parlimen. Kenapa Tuan Yang di-Pertua melanggar tradisi Parlimen dengan terus mencadangkan supaya Peguam Negara dan Ketua Polis Negara bertindak ke atas ketiga-tiga bekas Menteri Kabinet ini. #1210. Malah sekiranya salah seorang mereka melanggar hak keistimewaan Parlimen, adakah menjadi tugas Tuan Yang di-Pertua atau Timbalan Yang di-Pertua untuk menghalang Ahli Parlimen tersebut daripada berbuat demikian. Jika tidak, kerusi Tuan Yang di-Pertua yang akan bersalah directional duty kerana pengabaian tanggungjawab sekiranya tidak menghentikan seorang Ahli Parlimen daripada menyalahgunakan keistimewaan Parlimen. Tidak sekalipun dalam keadaan ini Tuan Yang di-Pertua menghentikan mana-mana seorang bekas Menteri daripada bercakap ekoran risiko melanggar keistimewaan Parlimen. Adakah memeranjatkan apabila Tuan Yang di-Pertua pula yang beria-ia mendakwa tiga bekas Menteri mungkin telah melanggar undang-undang dalam ucapan mereka ini di Parlimen. Ini adalah satu yang sangat tidak patut dan satu perilaku yang memang tidak sepatutnya, very unSpeaker like, Tuan Yang di-Pertua. Telah dilaporkan bahawa Yang Berhormat Tambun telah dipanggil oleh pihak polis lewat hari ini ekoran ucapan di Parlimen berkenaan skandal 1MDB yang menjadikan tajuk komen Tuan Yang di-Pertua bahawa beliau telah melanggar undang-undang yang kemudian menyebabkan para hirings UMNO untuk membuat laporan polis terhadap Dato' Seri Haji Ahmad Husni.